Diari Oficial de la Generalitat Valenciana


Sumari del DOGV 9769, del 18-01-2024 (2024/212)

RESOLUCIÓ de 29 de desembre de 2023, de la consellera d'Hisenda, Economia i Administració Pública, per la qual es dona publicitat a l'adhesió al conveni entre la Generalitat, a través de la Conselleria de Justícia, Interior i Administració Pública, i la Federació Valenciana de Municipis i Províncies, per a impulsar la mobilitat de les empleades públiques, per raó de violència de gènere, entre administracions públiques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9769

Data del DOGV
:   18-01-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/212


Data del document
:   29-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 29 de desembre de 2023, de la consellera d'Hisenda, Economia i Administració Pública, per la qual es dona publicitat a l'adhesió al conveni entre la Generalitat, a través de la Conselleria de Justícia, Interior i Administració Pública, i la Federació Valenciana de Municipis i Províncies, per a impulsar la mobilitat de les empleades públiques, per raó de violència de gènere, entre administracions públiques. [2024/212]  
  
  
El Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, va suprimir la Conselleria de Justícia, Interior i Administració Pública, departament al qual corresponia la competència en matèria de funció pública, i va assignar la competència en esta matèria a la Conselleria d'Hisenda, Economia i Administració Pública, amb efectes des del 19 de juliol de 2023, data d'entrada en vigor del decret.  
  
El 15 de juliol de 2022, la Generalitat, a través de la Conselleria de Justícia, Interior i Administració Pública, i la Federació Valenciana de Municipis i Províncies van subscriure un conveni per a impulsar la mobilitat de les empleades públiques, per raó de violència de gènere, entre administracions públiques.  
El conveni establix, en la clàusula catorze, que les administracions públiques locals interessades que estiguen radicades en el territori de la Comunitat Valenciana podran sol·licitar l'adhesió al conveni en qualsevol moment de la vigència, seguint la tramitació prevista en la clàusula esmentada. La Generalitat, a través de la conselleria competent en matèria de funció pública, hi podrà donar la seua conformitat mitjançant una resolució d'acceptació, que serà publicada en el Diari Oficial de la Generalitat Valenciana.  
En virtut de l'anterior, sol·licitada l'adhesió al conveni per l'Ajuntament d'Ontinyent i acceptada per la Conselleria d'Hisenda, Economia i Administració Pública, resolc:  
  
Primer  
Publicar l'adhesió al conveni subscrit el 15 de juliol de 2022 entre la Generalitat, a través de la Conselleria de Justícia, Interior i Administració Pública, i la Federació Valenciana de Municipis i Províncies, per a impulsar la mobilitat de les empleades públiques, per raó de violència de gènere, entre administracions públiques, de l'Ajuntament d'Ontinyent.  
  
Segon  
L'adhesió al conveni produirà efectes des de la data de publicació de la present resolució en el Diari Oficial de la Generalitat Valenciana, en els termes que preveu la clàusula catorze del conveni.  
  
  
Tercer  
Comunicar l'acceptació d'esta adhesió a la comissió de seguiment prevista en la clàusula dotze del conveni.  
  
València, 29 de desembre de 2023.- La consellera d'Hisenda, Economia i Administració Pública: Ruth María Merino Peña.